ઘણા પુસ્તકો તેમના દેખાવને લીધે આકર્ષે છે, ઘણાં તેમના લેખકના નામને લીધે, ઘણાં સતત ચર્ચામાં રહેવાથી અને અમુક પુસ્તકો તેના લેખનની સત્યાર્થતા – પ્રમાણિકતાથી નામ મેળવી જાય છે. આ પુસ્તકના પહેલા ત્રણ પાનાઓ જ આખા પુસ્તકની વાત કહી જાય છે, અહીં વાર્તામાં સસ્પેન્સ નથી, કોઈ થ્રીલર કે નાટકીય વળાંકો નથી, એક ખૂબ સીધી સાદી અને આપણી લાગે એવી પ્રેમકથા છે, અને એ જ આ પુસ્તકનો સૌથી મોટો હકારાત્મક પરિચય છે.